Ich bin keiser ane krone
Ich bin keiser ane krone·
svnder lant das meinet mir der mv̊t·
der gestůnt mir nie so schone·
danc ir liebes dv́ mir sanfte tůt·
dc schafet mir ein frowe frůt·
dur die so wil ich stete sin· wan in gesach nie wib so rehte gůt·

Gerne sol ein riter ziehen·
sich ze gůten wiben dest min rat·
boͤsú wib die sol man fliehen·
er ist tvmb swer sich an si verlat·
wan sine gebent niht hohen mv̊t·
ie doch so weis ich einen man den ǒch die selben frowen dvnkent gv̊t·

Mirst dc herze worden swere·
seht dc schafet mir ein sende not·
ich bin worden dem vnmere·
der mir dike sinen dienest bot·
owe warvmbe tv̊t er das·
Vnd wil er sichs erlǒben niht so mv̊s ich im von schulden sin gehas·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse